Diari Oficial de la Generalitat Valenciana


Sumari del DOGV 9028, del 25-02-2021 (2021/1738)

Extracte de la resolució del Rectorat de la Universitat Jaume I per la qual es convoquen els premis «Personal investigador jove», Acció 6.3 del Programa de suport a la difusió de resultats d'investigació del Pla de promoció de la investigació de la Universitat Jaume I per a l'any 2021, aprovada per acord del Consell de Govern, en la reunió 1/2021, de 28 de gener.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9028

Data del DOGV
:   25-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1738


Data del document
:   22-02-2021

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * distinció honorífica

Extracte de la resolució del Rectorat de la Universitat Jaume I per la qual es convoquen els premis «Personal investigador jove», Acció 6.3 del Programa de suport a la difusió de resultats d'investigació del Pla de promoció de la investigació de la Universitat Jaume I per a l'any 2021, aprovada per acord del Consell de Govern, en la reunió 1/2021, de 28 de gener. [2021/1738]  
BDNS (identif.): 550315.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar a la Base de Dades Nacional de Subvencions   
https://www.infosubvenciones.es/bdnstrans/GE/es/convocatoria/550315  
  
Primer. Beneficiàries  
Persones físiques que hagen obtingut el grau de doctorat amb posterioritat a 2009, tot i que s'admetran excepcions per maternitat, excedència o de reducció de jornada superior a tres mesos per cura de fill o filla, o altres situacions. En el moment de la presentació de la seua candidatura s'ha de formar part de la plantilla docent i investigadora de la Universitat Jaume I. Cal acreditar una trajectòria investigadora en la Universitat Jaume I de més de dos anys i no haver obtingut el premi en edicions anteriors.  
  
Segon. Finalitat  
Reconèixer l'excel·lència en la tasca investigadora del personal científic doctor júnior, tant en l'etapa de perfeccionament postdoctoral com en l'etapa de consolidació, plasmada en la solidesa de la seua trajectòria científica i en l'impacte internacional de les seues aportacions.  
  
Tercer. Característiques  
Es podran concedir fins a cinc premis, un per cadascuna de les àrees següents: Arts i Humanitats, Ciències, Ciències de la Salut, Ciències socials i jurídiques, Enginyeria i Arquitectura. Els premis tenen una dotació de 1.500 euros per a cadascuna de les àrees d'avaluació. Els premis estaran subjectes a la retenció fiscal corresponent.  
  
Quart. Bases reguladores  
Accessibles a: http://www.uji.es/seu/info-adm/tao/  
  
Cinqué. Import  
L'import global destinat a la dotació dels premis és de 10.000 euros.  
  
  
Sisé. Termini de presentació de sol·licituds  
El termini de presentació de sol·licituds s'iniciarà el 19 d'abril de 2021 i conclourà el 30 d'abril de 2021. Castelló de la Plana, 1 de març de 2021  
  
Castelló de la Plana, 22 de febrer de 2021.- La rectora: Eva Alcón Soler.